ส่วนที่ 3

ฐานะการเงินและผลการดำเนินงาน

รายงานความรับผิดชอบของคณะกรรมการต่อรายงานทางการเงิน ประจำปี 2556

คณะกรรมการบริษัทเป็นผู้รับผิดชอบต่องบการเงินของบริษัทควอลิตี้คอนสตรัคชั่นโปรดัคส์จำกัด
(มหาชน) และบริษัทย่อย ซึ่งจัดทำขึ้นตามมาตรฐานการรายงานทางการเงิน
ภายใต้พระราชบัญญัติการบัญชี พ.ศ.2543
และตามข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงิน
ภายใต้พระราชบัญญัติหลักทรัพย์และตลาดหลักทรัพย์ พ.ศ.2535
โดยได้มีการพิจารณาเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
โดยผู้สอบบัญชีได้สอบทานและตรวจสอบงบการเงินและแสดงความเห็นในรายงานของผู้สอบบัญชีอย่างไม่มีเงื่อนไข

คณะกรรมการบริษัททำหน้าที่กำกับดูแลและพัฒนาบรรษัทภิบาล
รวมทั้งจัดให้มีและดำรงไว้ซึ่งระบบการบริหารความเสี่ยงและการควบคุมภายใน
เพื่อให้มีความมั่นใจได้ว่ามีการบันทึกข้อมูลทางบัญชีถูกต้อง ครบถ้วน ทันเวลา และเพียงพอ
ที่จะดำรงรักษาไว้ซึ่งทรัพย์สิน
ตลอดจนป้องกันการทุจริตหรือการดำเนินการที่ผิดปกติอย่างมีสาระสำคัญ
โดยคณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระทำหน้าที่กำกับดูแล งบการเงิน
ประเมินระบบการควบคุมภายในและการตรวจสอบภายในให้มีประสิทธิภาพและประสิทธิผล
โดยความเห็นของคณะกรรมการตรวจสอบปรากฏในรายงานคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่าระบบการควบคุมภายในและการตรวจสอบภายในของบริษัทสามารถสร้างความเชื่อมั่นได้ว่า
งบการเงินของบริษัทควอลิตี้คอนสตรัคชั่นโปรดัคส์ จำกัด (มหาชน) และบริษัทย่อย
แสดงฐานะการเงิน ผลการดำเนินงาน และกระแสเงินสดถูกต้องในสาระสำคัญแล้ว

[]

(นายขจรเดช แสงสุพรรณ) (นายกิตติ สุนทรมโนกุล)

ประธานกรรมการ กรรมการผู้จัดการ

13. ข้อมูลทางการเงินที่สำคัญ

บริษัทควอลิตี้คอนสตรัคชั่น จำกัด (มหาชน) และบริษัทย่อย

ณ วันที่ 31 ธันวาคม 2556, 2555 และ 2554

[]

[]

บริษัทควอลิตี้คอนสตรัคชั่น จำกัด (มหาชน) และบริษัทย่อย

อัตราส่วนทางการเงิน

ณ วันที่ 31 ธันวาคม 2556, 2555 และ 2554

[]

14. การวิเคราะห์และคำอธิบายของฝ่ายจัดการ

 ความจำเป็นและความสมเหตุสมผลของรายการระหว่างกัน 

การทำรายการระหว่างกันเป็นความจำเป็นและมีความสมเหตุสมผลของการทำรายการเพื่อก่อให้เกิดประโยชน์สูงสุดต่อบริษัท
โดยผู้สอบบัญชีได้ตรวจสอบรายการระหว่างกันที่เกิดขึ้นในปี 2556
ตามที่เปิดเผยในหมายเหตุประกอบงบการเงินข้อ 5 สำหรับปี 2556
โดยผู้สอบบัญชีระบุว่าราคาซื้อขายสินค้าที่บริษัทซื้อขายกับบริษัทที่เกี่ยวข้องกัน
เป็นราคาและเงื่อนไขการชำระเงินใกล้เคียงกันตามปกติทางธุรกิจที่บริษัทซื้อขายกับลูกค้ารายอื่น

นอกจากนี้คณะกรรมการตรวจสอบได้พิจารณารายการที่เกี่ยวโยงกันหรือรายการที่อาจมีความขัดแย้งกันทางผลประโยชน์ระหว่างกันที่เกิดขึ้นในปี
2556 มีความเห็นว่า
บริษัทได้ยึดหลักความโปร่งใสและการเปิดเผยข้อมูลอย่างเพียงพอในการปฎิบัติงาน
และได้เป็นไปตามหลักการกำกับดูแลกิจการที่ดี

มาตรการหรือขั้นตอนการอนุมัติการทำรายการระหว่างกัน

ในการทำรายการระหว่างกันจะต้องผ่านการพิจารณาจากคณะกรรมการบริษัท
และที่ประชุมผู้ถือหุ้นตามแต่กรณี
คณะกรรมการบริษัทหรือผู้ได้รับมอบอำนาจจากคณะกรรมการบริษัทจะต้องไม่อนุมัติรายการใด ๆ
ที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และบริษัทจะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และในกรณีที่บริษัทมีหลักทรัพย์จดทะเบียนในตลาดหลักทรัพย์แห่งประเทศไทย
บริษัทจะปฏิบัติตามข้อบังคับ ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์

นโยบายหรือแนวโน้มการทำรายการระหว่างกันในอนาคต

บริษัทมีนโยบายในการทำรายการที่เกิดขึ้นในปัจจุบันต่อไปในอนาคต
โดยจะมีการกำหนดเงื่อนไขต่างๆ
ให้เป็นไปตามลักษณะการดำเนินการค้าปกติทั่วไปซึ่งสามารถเปรียบเทียบได้กับราคาที่เกิดขึ้นกับบุคคลภายนอก
ทั้งนี้ บริษัทจะได้ให้คณะกรรมการตรวจสอบ หรือผู้สอบบัญชีของบริษัท หรือผู้เชี่ยวชาญอิสระ
พิจารณาตรวจสอบและให้ความเห็นถึงความเหมาะสมของราคาและความสมเหตุสมผลของการทำรายการระหว่างกันที่อาจจะเกิดขึ้นในอนาคตด้วย

ผลการดำเนินงาน 

ผลการดำเนินงานของบริษัทใน 2556 รายได้บริษัทปรับตัวเพิ่มขึ้นจากปี 2555
เป็นผลมาจากการขยายกำลังการผลิต ของโรงงานหนองแค จังหวัดสระบุรี
เพื่อให้ครอบคลุมทุกภูมิภาคและความต้องการสินค้าที่เพิ่มมากขึ้น ดังจะเห็นได้จากในปี 2556
บริษัทมีรายได้รวมจำนวน 2,282 ล้านบาท โดยจำแนกเป็นรายได้จากการขายจำนวน 2,265
ล้านบาท และรายได้อื่นจำนวน 17 ล้านบาท เมื่อเปรียบเทียบกับปี 2555 ซึ่งมีรายได้รวม 2,181
ล้านบาท โดยจำแนกเป็นรายได้ จากการขายจำนวน 2,159 ล้านบาท และรายได้อื่นจำนวน 22
ล้านบาท หรือรายได้รวมเพิ่มขึ้นในอัตราร้อยละ 4

ต้นทุนขายของบริษัทในปี 2556 สูงขึ้นกว่าปี 2555 โดยในปี 2556 บริษัทมีต้นทุนขายจำนวน 1,789
ล้านบาท หรือร้อยละ 79 ของรายได้รวม เมื่อเปรียบเทียบกับปี 2555 บริษัทมีต้นทุนขายจำนวน
1,478 ล้านบาทหรือร้อยละ 68 ของรายได้รวม
เกิดจากยอดขายสินค้าที่เพิ่มขึ้นจากกำลังการผลิตของโรงงานแห่งใหม่ที่จังหวัดสระบุรี
และต้นทุนขายที่ปรับเพิ่มขึ้นตามปริมาณการขาย ส่งผลให้อัตรากำไรขั้นต้นของบริษัทลดลง โดยในปี
2556 มีอัตราร้อยละ 21 เมื่อเปรียบเทียบกับปี 2555 ซึ่งมีอัตราร้อยละ 32
ทั้งนี้เป็นผลมาจากราคาขายที่ปรับลดลงขณะที่ต้นทุนขายต่อหน่วยเพิ่มขึ้น

ค่าใช้จ่ายในการขายและบริหารในปี 2556 เพิ่มขึ้น โดยในปี 2556
บริษัทมีค่าใช้จ่ายในการขายและบริหารจำนวน 214 ล้านบาท เมื่อเปรียบเทียบกับปี 2555
บริษัทมีค่าใช้จ่ายในการขายและบริหารจำนวน 213 ล้านบาท
โดยมีค่าใช้จ่ายเพิ่มขึ้นเพียงเล็กน้อยเนื่องจากบริษัทมีการควบคุมค่าใช้จ่ายได้อย่างเหมาะสม

ในวันที่ 31 มกราคม 2556
บริษัทได้รับเงินชดเชยประกันภัยจากเหตุการณ์น้ำท่วมส่วนที่เหลืออีกจำนวน 58 ล้านบาท
ครบทั้งจำนวนเป็นที่เรียบร้อยแล้ว ทำให้บริษัทเกิดผลขาดทุนจากอุทกภัยในครั้งนี้รวมทั้งสิ้นจำนวน 6
ล้านบาท (2555 : กำไร 5 ล้านบาท ,2554 : ขาดทุน 11 ล้านบาท)

จากการที่บริษัทมีการขยายกำลังการผลิตโดยใช้เงินทุนจากการกู้ยืมจากสถาบันการเงิน
สำหรับโครงการก่อสร้างโรงงานหนองแค จังหวัด สระบุรี
และบริษัทมีการจ่ายชำระคืนเงินกู้เดิมจำนวน 191 ล้านบาท และได้ทำสัญญาเงินกู้ใหม่ เมื่อวันที่ 8
มีนาคม 2555 วงเงิน 450 ล้านบาท ส่งผลให้บริษัทมีดอกเบี้ยจ่ายที่เพิ่มขึ้น โดยในปี 2556
บริษัทมีดอกเบี้ยจ่ายจำนวน 8 ล้านบาท เมื่อเปรียบเทียบกับปี 2555 ซึ่งมีดอกเบี้ยจ่ายจำนวน 3
ล้านบาท ทั้งนี้ในปี 2556 บริษัทได้จ่ายชำระคืนเงินกู้ยืม จำนวน 180 ล้านบาท

จากผลการดำเนินงานที่กล่าวมาข้างต้น ส่งผลให้ผลประกอบการของบริษัทในปี 2556
มีผลกำไรสุทธิจำนวน 234 ล้านบาท โดยผลกำไรสุทธิอยู่ที่อัตราร้อยละ 10 เมื่อเปรียบเทียบกับปี
2555 ที่บริษัทมีกำไรสุทธิจำนวน 398 ล้านบาท ทำให้ในปี2555
บริษัทมีอัตรากำไรสุทธิอยู่ที่อัตราร้อยละ 18 ทั้งนี้เนื่องจากยอดขายเพิ่มขึ้น 5% ในขณะที่ ต้นทุนขาย
ปรับเพิ่มขึ้น 11%

ฐานะการเงิน

สินทรัพย์

บริษัทมีสินทรัพย์รวม ณ สิ้นปี 2556 และสิ้นปี 2555 จำนวน 2,402 ล้านบาท และ 2,219
ล้านบาท ตามลำดับ
เนื่องจากบริษัทดำเนินธุรกิจในการผลิตคอนกรีตมวลเบาที่ใช้เทคโนโลยีระดับสูงและใช้เครื่องจักรที่มีประสิทธิภาพ
จึงต้องใช้เงินลงทุนในที่ดิน อาคาร เครื่องจักรและอุปกรณ์ เพื่อผลิตคอนกรีตมวลเบา ดังนั้น
สินทรัพย์ที่สำคัญของบริษัทโดยส่วนใหญ่จะอยู่ในรูปที่ดิน อาคาร เครื่องจักรและอุปกรณ์ โดย ณ สิ้นปี
2556 และสิ้นปี 2555 ที่ดิน อาคาร และอุปกรณ์ มีจำนวนรวม 1,944 ล้านบาท และ 1,739
ล้านบาท ตามลำดับ

คุณภาพของสินทรัพย์

บริษัทมีลูกหนี้การค้าและตั๋วเงินรับ-สุทธิ และลูกหนี้บริษัทที่เกี่ยวข้อง ณ สิ้นปี 2556 และสิ้นปี 2555
จำนวน 199 ล้านบาท และ 170 ล้านบาท ตามลำดับ

ลูกหนี้และตั๋วเงินรับการค้าที่มีปัญหา แยกตามอายุหนี้ที่ค้างชำระได้ดังนี้

+------------------------------+----------------+---+---+---+--------------+---+
| ลูกหนี้และตั๋วเงินรับการค้าที่มี        | ณ 31 ธันวาคม    |   |   |   | ณ 31 ธันวาคม  |   |
|                              | 2556           |   |   |   | 2555         |   |
+------------------------------+----------------+---+---+---+--------------+---+
| ปัญหาการชำระหนี้                | (ล้านบาท)       |   |   |   |              |   |
+------------------------------+----------------+---+---+---+--------------+---+
| เกินวันครบกำหนดชำระ            |                |   |   |   |              |   |
+------------------------------+----------------+---+---+---+--------------+---+
|   3 - 6 เดือน                 | -              |   |   | 0 |              |   |
|                              |                |   |   | . |              |   |
|                              |                |   |   | 1 |              |   |
|                              |                |   |   | 2 |              |   |
+------------------------------+----------------+---+---+---+--------------+---+
|   6 - 12 เดือน                | 0.20           |   |   | 0 |              |   |
|                              |                |   |   | . |              |   |
|                              |                |   |   | 0 |              |   |
|                              |                |   |   | 9 |              |   |
+------------------------------+----------------+---+---+---+--------------+---+
|   มากกว่า 12 เดือนขึ้นไป         | 12.57          |   |   | 1 |              |   |
|                              |                |   |   | 9 |              |   |
|                              |                |   |   | . |              |   |
|                              |                |   |   | 5 |              |   |
|                              |                |   |   | 4 |              |   |
+------------------------------+----------------+---+---+---+--------------+---+
| รวม                          | 12.77          |   |   | 1 |              |   |
|                              |                |   |   | 9 |              |   |
|                              |                |   |   | . |              |   |
|                              |                |   |   | 7 |              |   |
|                              |                |   |   | 5 |              |   |
+------------------------------+----------------+---+---+---+--------------+---+

บริษัทได้ตั้งค่าเผื่อหนี้สงสัยจะสูญ โดยพิจารณาลูกหนี้แต่ละราย และความสามารถในการชำระหนี้
สำหรับปี 2556 และปี 2555 บริษัทบันทึกตั้งค่าเผื่อหนี้สงสัยจะสูญไว้จำนวน 13 ล้านบาท และ 20
ล้านบาท ตามลำดับ

โดยเฉลี่ยบริษัทจะให้เครดิตกับลูกหนี้การค้าเป็นเวลาประมาณ 15 ถึง 60 วัน โดยในปี 2556
บริษัทมีระยะเวลาเก็บหนี้เฉลี่ยที่เพิ่มขึ้นโดยปี 2555 จาก 27 วัน มาอยู่ที่ 29 วัน
แต่อย่างไรก็ตามบริษัทมีนโยบายที่จะจัดเก็บหนี้ให้ได้ตามกำหนดระยะเวลาที่วางไว้
โดยอาศัยพนักงานของบริษัทที่มีประสบการณ์ และทราบข้อมูลรายละเอียดของลูกค้า
ในระยะที่ผ่านมาบริษัทไม่มีปัญหาเกี่ยวกับการจัดเก็บหนี้

สภาพคล่อง

กระแสเงินสดจากกิจกรรมดำเนินงานสำหรับปี 2556 บริษัทมีผลกำไรสุทธิอยู่จำนวน 234 ล้านบาท
กระแสเงินสดสุทธิที่ได้มาจากกิจกรรมดำเนินงานจำนวน 497 ล้านบาท และในปี 2555
บริษัทมีผลกำไรสุทธิอยู่จำนวน 398 ล้านบาท
กระแสเงินสดสุทธิที่ได้มาจากกิจกรรมดำเนินงานจำนวน 495 ล้านบาท

บริษัทมีกระแสเงินสดสุทธิที่ใช้ไปในกิจกรรมลงทุนในปี 2556 จำนวนรวม 360 ล้านบาท สำหรับปี
2555 บริษัทมีกระแสเงินสดสุทธิที่ใช้ไปในกิจกรรมลงทุนจำนวนรวม 512 ล้านบาท

บริษัทมีกระแสเงินสดสุทธิที่ใช้ไปจากกิจกรรมจัดหาเงินในปี 2556 จำนวน 104 ล้านบาท
สำหรับในปี 2555 บริษัทมีกระแสเงินสดสุทธิที่ใช้ไปจากกิจกรรมจัดหาเงินจำนวน 132 ล้านบาท

อัตราส่วนสภาพคล่อง และอัตราส่วนสภาพคล่องหมุนเร็ว ของบริษัทปรับตัวลดลง
โดยอัตราส่วนสภาพคล่องสำหรับปี 2556 อยู่ที่ 1.37 เท่า เมื่อเปรียบเทียบกับปี 2555 ที่ 1.92
เท่า และอัตราส่วนสภาพคล่องหมุนเร็วสำหรับปี 2556 อยู่ที่ 0.93 เท่า เมื่อเปรียบเทียบกับปี
2555 ที่ 1.30 เท่า

แหล่งที่มาของทุน

ส่วนของผู้ถือหุ้นของบริษัท ณ สิ้นปี 2556 จำนวน 1,985 ล้านบาท
และบริษัทมีกำไรสะสมยังไม่ได้จัดสรรอยู่จำนวน 878 ล้านบาท
ซึ่งเกิดจากการที่บริษัทมีผลการดำเนินงานที่เป็นผลกำไรสุทธิอยู่จำนวน 234 ล้านบาท
สำหรับส่วนของผู้ถือหุ้นของบริษัท ณ สิ้นปี 2555 จำนวน 1,879 ล้านบาท
และบริษัทมีกำไรสะสมยังไม่ได้จัดสรรอยู่จำนวน 777 ล้านบาท
ซึ่งเกิดจากการที่บริษัทมีผลการดำเนินงานที่เป็นผลกำไรสุทธิอยู่จำนวน 398 ล้านบาท

ดังนั้นทำให้บริษัทมีอัตราส่วนหนี้สินต่อส่วนของผู้ถือหุ้น ณ สิ้นปี 2556 ปรับตัวเพิ่มขึ้นอยู่ที่ระดับ 0.21
เท่า เมื่อเปรียบเทียบกับปี 2555 ที่ระดับ 0.18 เท่า

หนี้สิน

หนี้สินรวมของบริษัท ณ สิ้นปี 2556 และสิ้นปี 2555 มีจำนวนรวม 418 และ 340 ล้านบาท
ตามลำดับ ทั้งนี้เป็นผลมาจากในปี 2556 ได้เบิกเงินกู้มาแล้วจำนวน 215
ล้านบาทและบริษัทได้จ่ายชำระคืนเงินกู้ยืม จำนวน 180 ล้านบาท

ปัจจัยและอิทธิพลหลักที่อาจมีผลต่อการดำเนินงานหรือฐานะทางการเงินในอนาคต

บริษัทประกอบธุรกิจเป็นผู้ผลิตและจำหน่ายคอนกรีตมวลเบา ได้แก่ อิฐมวลเบา
แผ่นผนังและพื้นมวลเบา เคาน์เตอร์มวลเบาสำเร็จรูป และคานทับหลังมวลเบา
รวมทั้งผลิตและจำหน่ายปูนก่อและปูนฉาบที่ใช้สำหรับคอนกรีตมวลเบา
ผลิตภัณฑ์ของบริษัทใช้เป็นวัสดุอุปกรณ์ในการก่อสร้างอาคาร ที่พักอาศัย
การดำเนินธุรกิจของบริษัทมีความสัมพันธ์กับภาวะเศรษฐกิจและภาวะอสังหาริมทรัพย์และการก่อสร้าง
ในสภาพการณ์ที่ภาวะเศรษฐกิจและภาวะอสังหาริมทรัพย์และการก่อสร้างปรับตัวในทิศทางที่ดีขึ้น
มีผลทำให้มีความต้องการสินค้าของบริษัทเพื่อใช้ในการก่อสร้างเพิ่มขึ้น
อันส่งผลดีต่อการดำเนินงานและฐานะทางการเงินของบริษัท อย่างไรก็ตาม
ในกรณีที่ภาวะเศรษฐกิจและภาวะอสังหาริมทรัพย์ปรับตัวไปในทิศทางที่ลดลงย่อมส่งผลกระทบในแง่ลบต่อการดำเนินธุรกิจของบริษัท
นอกจากนี้ การที่บริษัทจะดำเนินธุรกิจให้มีผลการดำเนินงานที่ดีขึ้นอย่างต่อเนื่อง
ย่อมต้องอาศัยการเพิ่มกำลังการผลิตโดยการลงทุนขยายโรงงาน การเพิ่มประสิทธิภาพในการผลิต
การอาศัยเทคโนโลยีที่ทันสมัยในการผลิต การขยายฐานลูกค้าการเพิ่มความสามารถในการแข่งขัน
เป็นต้น ซึ่งบริษัทได้มีการวางแผนและปรับตัวในการดำเนินการที่กล่าวมาข้างต้นอย่างต่อเนื่อง
รวมทั้งการดำเนินธุรกิจของบริษัทจะต้องมีโครงสร้างทางการเงินที่เหมาะสม